Saules akmens

Saules akmens (oficiāli Swedbank Centrālā ēka) ir biroju augstceltne Pārdaugavā, Ķīpsalas apkaimē. Ēkai ir 27 stāvi (26 stāvi + viens tehniskais stāvs), kur kopējais augstums (neskaitot tās antenu) ir 120,8 metri, kas tādējādi to padara par otru augstāko ēku Rīgā un Latvijā. Augstceltnes būvniecība tika uzsākta 2003. gada 14. februārī ar pamatakmens ielikšanu. Ekspluatācijā ēka tika nodota 2004. gada 17. novembrī. Ēkā atrodas Swedbank centrālais birojs.Swedbank Centrālā Ēka , swedbank.lv

 Raksturojums 
Stāvu funkcionālā risinājuma pamatā ir plānojums ar centrālo kodolu vidū un darba telpām ap to. Šāds risinājums paver lielisku skatu no iekštelpām uz Vecrīgu, Pārdaugavu un ostu. Pēc ēkas kompozicionālās uzbūves torņa daļā lietoti divi fasāžu konstruktīvie risinājumi ar uzsvērtu horizontālu dalījumu slīpā augstuma fasādes daļā — stiklojums no grīdas līdz griestiem, cilindriskā torņa daļā — stiklotās fasādes sistēma.

Ēkas apkārtnē apmēram 2 ha platībā tiek veidota visai sabiedrībai pieejama zaļā zona ar atpūtas vietām un pieeju Daugavas krastam. Ir nostiprināta Āgenskalna līča krasta līnija. Zaļās zonas teritorijā tiek veidoti atstarojošie baseini dažādos līmeņos, kuros spoguļosies fasādes stiklojums un apkārtējā vide, tādējādi sasaistot ēku ar ūdens virsmas vizējumu un atstarojot Vecrīgas panorāmu. Diennakts tumšajā laikā ēku iezīmēs fasādes apgaismojums.Kā tapa "Saules akmens", apollo.lv, 

 Fakti par augstceltni 
 Ēkas augstums ir 122,78 metri (smailes augšgals)Pēc citas informācijas ēkas augstums ir 123,1 metrs.
 Stāvu skaits: 27 virszemes stāvi, 2 pazemes līmeņi.
 286 pāļi, iedzīšanas dziļums līdz 27 metriem.
 Kopējā platība: 29 908 m²
 Autonovietnes platība: 6735 m²
 Stāvu platības: vidējā 756 m²
 Darbavietas: 1100
 Autostāvvietas: 400
 Liftu kopējā kravnesība: 14 500 kg
 Metāla konstrukcijas: 100 tonnas
 Betons: 14 000 m³
 Stikls: 13 000 m²
 Elektrības kabeļi: 500 km
 Caurules: 50 km
 Nodarbināto celtnieku skaits: 300
 Iesaistītie projektētāji, konsultanti: 80
 Augstākais būvniecībā izmantotais ceļamkrāns: 128,5 metri.Hansabankas Centrālā ēka ir atklāta! , swedbank.lv

 Attēlu galerija 

 Piezīmes un atsauces 

 Piezīmes 

 Atsauces 

 Ārējās saites 
 Saules akmens profils Emporis.com
 Tāds Saules akmens, a4d.lv

Kategorija:Celtnes un būves Rīgā
Kategorija:Augstceltnes Rīgā